**Пән** қазақ тілі  **Сынып** 5 «В» **Күн** 03.02.2017ж.

**Сабақ тақырыбы:** Ақша – төлем құралы. **Грамматикалық тақырып:**

Тұйық етістік.

**Сабақ мақсаты:**

1. **Білімділік:** Тұйық етістік туралы түсінік беру, жалғану ерекшеліктеріне тоқталу. Мысалдар арқылы пысықтау, бекіту.

**2. Дамытушылық:** Оқушылардың ой-өрісін, сана сезімдерін, ойлау қабілеттерінің дамуына ықпал жасау.

**3. Тәрбиелілік:** Мәтін тақырыбы арқылы оқушыларды ел тарихымен, ел тәуелсіздігінің айғағы ретіндегі ақша тарихымен таныстыру, ақшаның төлем құралы екендігін сұхбаттар арқылы айтып үйрету.

**Сабақ түрі:** Дәстүрлі. Жаңа сабақты түсіндіру.

**Сабақ әдісі:** Түсіндіру, сұрақ-жауап, сұхбат, жаттығу жұмыстары.

**Сабақ көрнекілігі:** тақырып бойынша үлестірмелі карточкалар.

**Пайдаланылға әдебиеттер:** 6 сынып оқулығы

А.Ш.Бектурова, Ш.К.Бектуров «Казахский язык. 453 б.

Қазақша-орысша сөздік.

**САБАҚ БАРЫСЫ**

**І. Ұйымдастыру.** (1. Оқушылармен амандасу, түгендеу; 2. Тіл кеңістігін икемдеуге арналған сұрақтар). *1. - Сәлеметсіңдер ме, балалар! - Бүгін сабақта кім кезекші?*

*- Бүгінгі сабақта кім жоқ? 2. - Бүгін айдың нешесі?*

*- Аптаның қай күні? Апта күндерін кім атайды?*

**ІІ. Үй тапсырмасын сұрау.** Өткен тақырыптар бойынша сұрақтар қою.

* *Етістік дегеніміз не?*
* *Үстеу дегеніміз не?*
* *Үстеудің қарай қандай түрлері бар?(Мекен, сын-қимыл, негізгі, туынды)*

**ІІІ. Жаңа сабақ.**

**Жаңа тақырыпқа кіріспе.** (Тақтаға ай, күнді, тақырыпты жазу) *Дәптерімізді ашып, бүгінгі күнді, тақырыпты жазамыз.*

1. **Грамматикалық тақырып.** Тұйық етістік.

**Тұйық етістік *(Неопределенная форма глагола)***

Тұйық етістік етістіктің түбіріне –у жұрнағын қосу арқылы жасалады.

Неопределенная форма глагола образуется путем прибавления к глаголной основе суффикса –у.

***Мысалы:***

|  |  |  |  |
| --- | --- | --- | --- |
| **Оқ-у** | *Читать* | **Іш-у** | *Пить* |
| **Сұра-у** | *Спросить* | **Тұр-у** | *Встать* |
| **Жаз-у** | *писать* | **Күт-у** | *Ждать* |

**2. Сөздік жұмысы:**

**Төлем құралы**-средство оплаты

**Сауда**-торговля

**Ақша**-деньги, валюта, монета

**атқарылған жұмыс үшін**-для исполненной работы

**еңбек ақысы**-заработная плата

**ұлттық теңге –** национальная валюта

**айналым –** оборот

**арнайы тапсырыс –** специальный заказ

**ұлы адамдар –** великие личности

**елтаңба –** Герб

*Жаңа сөздерді оқып шығу, қазақ тіліне тән дыбыстардың оқылуларына баса назар аударту.*

*Оқушылардың жаңа сөздерді аудармасымен қоса оқулары.*

*Сөз тіркестерін құру.*

- Жаңа сөздермен, таныстық, олай болса, сөздік дәптерімізге көшіріп жазып алайық.

**3. Мәтінмен жұмыс.**

**Ұлттық теңгеміз**

Әрбір дербес мемлекеттің тәуелсіздігін білдіретін белгілерінің бірі – ұлттық ақшасы. Қазақстан тәуелсіздікке қол жеткзгеннен кейін өз ақшасын щығаруды қолға алды. Сөйтіп, 1993 жылы қараша айынан бастап, өз теңгеміз айналымға түсе бастады.

Ұлттық теңгеміздің ерекшелігі – мықты, тез тозбайтын қағаздан, арнайы тапсырыс арқылы шетелде дайындалған. Теңгенің шеттері қазақтың ою – өрнектерімен безендірілген. Бірінші бетінде қазақ халқының ұлы тұлғаларының бейнелері басылады. Екінші бетінде ою – өрнектер, табиғат көріністері бейнеленіп, Елтаңбамыз салынған.

***(Мәтінді мәнерлеп оқып беру, жаңа сөздердің көмегімен оқушыларға көмек көрсете отырып аударту).***

**Мәтін арқылы сұрақтарға жауап алу:**

- Мәтін не туралы?

- Қазақстан тәуелсіздікке қол жеткізгеннен кейін нені қолға алды?

- Ұлттық теңгеміздің ерекшелігі неде?

- Теңгенің шеттері немен безендірілген?

**4. Тақтамен жұмыс.**

***1*– тапсырма.** Мәтін бойынша сұрақтарға жазбаша жауап беру.

1.Әрбір мемлекеттің тәуелсіздігін білдіретін басты белгілеріннің бірі не?

2.Төл теңгеміз нешінші жылы жасалынды?

3.Ол қандай қағаздан жасалынды? Онда нелер бейнеленген?

***2-тапсырма.***

Етістіктерден тұйық етістік жасау, аудармасын жазу.

|  |  |  |
| --- | --- | --- |
| ***Сурет салды*** | ***Сурет салу*** |  |
| ***Өлең жаттады*** | ***өлең жаттау*** |  |
| ***Күнге қыздырын*** | ***Күнге қыздырыну*** |  |
| ***Отырыңыз*** | ***Отыру*** |  |
| ***Тынығамыз*** | ***Тынығу*** |  |
| ***Демаламыз*** | ***Демалу*** |  |
| ***Шұғылданады*** | ***Шұғылдану*** |  |
| ***Айналысады*** | ***Айналысу*** |  |
| ***Кір*** | ***кіру*** |  |

***Үлестірмелі карточкаларды тарату.***

|  |  |  |  |  |
| --- | --- | --- | --- | --- |
| ***№1 карточка***  ***(Үлгерімі төмен деңгей)*** | ***№ 2 карточка***  ***(Үлгерімі төмен деңгей)*** | ***№3 карточка***  ***(Үлгерімі орта деңгей)*** | ***№4 карточка***  ***(Үлгерімі орта деңгей)*** | ***№5 карточка***  ***(Үлгерімі жоғары деңгей)*** |
| ***Сөйлемді буынға бөліп жаз.***  Бірінші бетінде қазақ халқының ұлы тұлғаларының бейнелері басылады. | ***Сөздердің аудармасын жаз.***  Аялдама-  Демалыс-  Түйдей құрдас-  Оқу озаты-  Еңбек ақысы-  Арнайы тапсырыс- | ***Сөздердің түбірін тап.***  Үйрету, түсіну,  Жинау, кету, апару, жіберу, ұйықтау. | ***Сөздерді ретімен орналастыр.***  Бірге, келеміз, дүкенге, үнемі, отбасымызбен, осы, Біз. | **Кез келген тұйық етістікті септе.**  Оқу, Сұрау. Жазу. |

**IY. Қорытындылау.** *Сонымен, бүгін қандай тақырып өттік?*

*Сабақта қандай жұмыстар жасадық?*

*Қандай жаңа білім алдыңдар? Не туралы білдіңдер?*

**Y. Үй тапсырмасы.** *Мәтінді мазмұндау; жаңа сөз жаттау; 5 етістіктен тұйық етістік жасау. .*

**YІ. Бағалау.** Сабаққа қатысулары мен жауап берулері бойынша бағалау.